
Ministru kabineta noteikumi Nr. 1
Rīgā 2023. gada 10. janvārī (prot. Nr. 1 6. §)
Grozījumi Ministru kabineta 2021. gada 11. februāra noteikumos Nr. 103 "Noteikumi par atbalsta programmu viena dzīvokļa dzīvojamo māju un divu dzīvokļu dzīvojamo māju atjaunošanai un energoefektivitātes paaugstināšanai"
Izdoti saskaņā ar
Attīstības finanšu institūcijas likuma
12. panta ceturto daļu
· Izdarīt Ministru kabineta 2021. gada 11. februāra noteikumos Nr. 103 "Noteikumi par atbalsta programmu viena dzīvokļa dzīvojamo māju un divu dzīvokļu dzīvojamo māju atjaunošanai un energoefektivitātes paaugstināšanai" (Latvijas Vēstnesis, 2021, 33. nr.; 2022, 52. nr.) šādus grozījumus:
· 1. Papildināt ar 4.1.1.1 apakšpunktu šādā redakcijā:
· "4.1.1.1 1 460 000 euro apmērā – tehniskās palīdzības sniegšanai un grantu izmaksai;".
· 2. Svītrot 4.1.2. apakšpunktu.
· 3. Svītrot 4.1.3. apakšpunktu.
· 4. Izteikt 4.2. apakšpunktu šādā redakcijā:
· "4.2. valsts energoefektivitātes fonda līdzekļus 3 669 229 euro apmērā:
· 4.2.1. 3 100 000 euro apmērā – tehniskās palīdzības sniegšanai un grantu izmaksai;
· 4.2.2. 569 229 euro – sabiedrības "Altum" pārvaldības maksas segšanai."
· 5. Papildināt ar 5.1 punktu šādā redakcijā:
· "5.1 Šo noteikumu 5.5. apakšpunktā minētos pasākumus uzsāk īstenot pēc atbalsta līguma noslēgšanas ar sabiedrību "Altum"."
· 6. Izteikt 6.1. apakšpunktu šādā redakcijā:
· "6.1. atbalsta saņēmējs ir persona, kuras apgādībā ir vismaz viens bērns;".
· 7. Svītrot 6.22.3. apakšpunktu.
· 8. Papildināt ar 6.3 punktu šādā redakcijā:
· "6.3 Atbalsta saņēmējam, kurš īsteno šo noteikumu 5.5.5. apakšpunktā minēto pasākumu dzīvojamā mājā bez pieslēguma kopējam elektroapgādes tīklam, sabiedrība "Altum" nepiemēro šo noteikumu 6.22.1. apakšpunktā minēto nosacījumu."
· 9. Izteikt 8.11. apakšpunktu šādā redakcijā:
· "8.11. izdruku no Valsts pārvaldes pakalpojumu portāla Latvija.lv, kurā ir informācija par atbalsta saņēmēja apgādībā esošo bērnu personas kodiem;".
· 10. Izteikt 8.12. apakšpunktu šādā redakcijā:
· "8.12. Valsts ieņēmumu dienesta izziņu vai bāriņtiesas lēmumu par atbalsta saņēmēja apgādībā esošiem bērniem;".
· 11. Izteikt 16.2. apakšpunktu šādā redakcijā:
· "16.2. pēc šo noteikumu 5.5.5. apakšpunktā minētā pasākuma īstenošanas atkarībā no elektroenerģijas ražošanas iekārtas (invertora) iestatītās jaudas (kW) izmaksā grantu šāda apmērā:
· 16.2.1. ar jaudu līdz 0,99 kW – 700 euro;
· 16.2.2. ar jaudu no 1 līdz 1,99 kW – 1 000 euro;
· 16.2.3. ar jaudu no 2 līdz 2,99 kW – 1 400 euro;
· 16.2.4. ar jaudu no 3 līdz 3,99 kW – 1 800 euro;
· 16.2.5. ar jaudu no 4 līdz 4,99 kW – 2 200 euro;
· 16.2.6. ar jaudu no 5 līdz 5,99 kW – 2 500 euro;
· 16.2.7. ar jaudu no 6 līdz 6,99 kW – 2 800 euro;
· 16.2.8. ar jaudu no 7 līdz 7,99 kW – 3 200 euro;
· 16.2.9. ar jaudu no 8 līdz 8,99 kW – 3 500 euro;
· 16.2.10. ar jaudu no 9 līdz 9,99 kW – 3 800 euro;
· 16.2.11. ar jaudu no 10 līdz 11,1 kW – 4 000 euro."
· 12. Izteikt 17.2 punktu šādā redakcijā:
· "17.2 Šo noteikumu 6.22.2. apakšpunktā minētā nosacījuma izpildi apliecina sabiedrības "Altum" ikgadējas pārbaudes piecu gadu periodā, pirmreizēju pārbaudi veicot 14 mēnešu laikā pēc šo noteikumu 16.2. apakšpunktā minētā granta izmaksas atbalsta saņēmējam. Šo pārbaudi sabiedrība "Altum" veic, ja atbalsta saņēmējs neizmanto elektroenerģijas neto uzskaites sistēmu atbilstoši Elektroenerģijas tirgus likuma nosacījumiem un par nodoto elektroenerģiju saņem atlīdzību."
· 13. Svītrot 17.3 punktu.
· 14. Izteikt 17.4 punktu šādā redakcijā:
· "17.4 Papildus šo noteikumu 17.1 un 17.2 punktā minētajām prasībām atbalsta saņēmējs vai viņa pilnvarotā persona sabiedrībā "Altum" iesniedz elektroenerģijas ražošanas iekārtu uzstādīšanas vietas vai vietu fotofiksāciju, tai skaitā uzstādītās iekārtas tehnisko rādītāju vai uzstādītās iekārtas modeļa koda fotofiksāciju."

